‘ડગ્લાસે એટલું જ કહ્યું હતું કે કશુંક બિહામણું સપનું તેને પજવે છે. મેં કહ્યું કે એ તો ડિપ્રેશનમાં આવું થાય. તારે સાયકિયાટ્રિસ્ટને મળવું જોઈએ. પણ એ કશું સાંભળવા તૈયાર ન હતો. એ કહેતો હતો કે તેના બાપ હેન્રીને ય આખરી દિવસોમાં આમ જ સપનું આવતું હતું. હેન્રીએ તો તેને કહેલું પણ ખરું. એ પોતાના બાપ હેન્રીની બદહાલી, સપનું અને મોતને એકસાથે જોડી રહ્યો હતો અને પોતાની પણ એવી જ હાલત થશે એવો તેને ડર હતો.’